อุบลฯ-หนองคายร่วมสวดมนต์วันเดียวกันที่จ.อุบลราชธานี พระเทพกิตติมุนี เจ้าคณะจังหวัดอุบลราชธานีฝ่ายมหานิกาย เปิดวิหารพระเจ้าใหญ่อินแปงวัดมหาวนาราม (วัดป่าใหญ่) อ.เมืองอุบลราชธานี เพื่อสวดมนต์เจริญภาวนาอธิษฐานจิต โดยใช้บทสวดคาถาชินบัญชรทั้ง 15 บท รวม 9 ครั้ง เพื่อขอให้สิ่งศักดิ์สิทธิ์คุ้มครอง และขอให้พระบาทสมเด็จพระเจ้าอยู่หัว ทรงหายจากพระอาการประชวรโดยเร็ว ประชาชนพร้อมใจกันนุ่งขาวห่มขาวเข้าร่วมสวดมนต์เจริญภาวนา โดยคณะสงฆ์จะร่วมกันสวดมนต์เจริญภาวนาอย่างต่อเนื่องไปจนถึงช่วงเย็นที่ศาลาหลวงพ่อพระใส วัดโพธิ์ชัย พระอารามหลวงอ.เมืองจ.หนองคาย พระเทพมงคลรังษีเจ้าคณะจังหวัดหนองคาย(มหานิกาย) พร้อมคณะสงฆ์ นายสุพจน์ เลาวัณย์ศิริ ผู้ว่าฯ หนองคาย และบรรดาข้าราชการ ประชาชน ทุกหมู่เหล่า ได้ประกอบพิธีทางศาสนาถวายเป็นพระราชกุศลแด่พระบาทสมเด็จพระเจ้าอยู่หัว เพื่อให้ทรงหายจากพระอาการประชวร โดยพระสงฆ์เจริญพระพุทธมนต์ นั่งสมาธิ เจริญจิตตภาวนา เป็นเวลา 9 นาที
พระบาทสมเด็จพระเจ้าอยู่หัวทรงหายจากพระอาการประชวรโดยเร็ว โดยพระสงฆ์เจริญพระพุทธมนต์นั่งสมาธิ เจริญจิตตภาวนาเป็นเวลากี่นาที 
9